Zebur 90 | Onlaýn Mukaddes Kitap | Täze dünýä terjimesi\nHudaý ebedilik bar, ynsan ömri gysga\nMüň ýyl bir gün ýaly geçip gidýär (4)\nÖmrümiz 70—80 ýyldyr (10)\n«Bize dogry ýaşamagy öwret» (12)\nHak Hudaýyň guly Musanyň+ dogasy. 90 Eý Ýehowa, nesilden⁠-⁠nesle penamyz* bolduň!+ 2 Daglar dünýä inmezinden öň,Ýer, bereketli toprak dogulmazyndan öň+,Sen ýeke⁠-⁠täk Hudaýsyň, ebedilik barsyň+. 3 Sen başy ölümli ynsany topraga öwürýärsiň.«Eý ynsan ogullary, topraga siňiň!» diýýärsiň+. 4 Seniň üçin müň ýyl bir gün ýaly geçip gidýär+,Gijäniň bir nobaty* kimin ötüp gidýär. 5 Sen adamlary süpürip taşlaýarsyň+,Olar düýş ýaly geçip gidýärler.Säher bilen ot kimin ösýärler+. 6 Ir bilen al⁠-⁠ýaşyl öwsüp, terje bolýarlar,Agşamyna saralyp⁠-⁠solup gidýärler+. 7 Bizi gazabyň bilen gorkuzdyň,Gaharyň bilen ýok etdiň+. 8 Sen eden günälerimizi bilýärsiň+,Ýüzüň nury syrlarymyzy paş edýär+. 9 Gazabyňdan ýaňa ömrümiz gysgalýar,Ýyllarymyz bug* kimin geçip gidýär. 10 Ömrümiz 70 ýyldyr,Jany sag adam, belki, 80 ýaşar+. Günlerimiz jebir⁠-⁠jepa içinde geçer,Ömrümiz tiz öter, uçup gider+. 11 Seniň güýçli gaharyňa kim akyl ýetirip biler? Seniň gazabyň haýbatlydyr, gorkunçdyr*+. 12 Bize dogry ýaşamagy* öwret+,Şonda paýhasly bolarys. 13 Dolan yzyňa, eý Ýehowa!+ Haçana çenli eglenjek?+ Bendeleriňe rehimiň insin+. 14 Säher çagy wepaly söýgiň* bilen gandyr+,Şonda uzakly gün şatlanarys, joşup aýdym aýdarys+. 15 Başymyza inderen agyr günleriň+,Azap çekdiren ýyllaryň öwezini şatlyk bilen dol+. 16 Bendeleriň ýagşylygyňy bilsinler,Ogullary şöhratyňy görsünler+. 17 Ýehowa Hudaýymyz bereket ýagdyrsyn,Işlerimize ak pata bersin. Goý, işlerimiz rowaçlansyn!+\n^ Ýa⁠-⁠da: mekanymyz.\n^ Gijäniň bir nobaty dört sagatdan ybarat.\n^ Sözme⁠-⁠söz: pyşyrdy.\n^ Ýa⁠-⁠da: Seniň gazabyň saňa bolan gorkymyz deý beýikdir.\n^ Ýa⁠-⁠da: günlerimizi sanamagy.